CELEX: 32013R1087
Language: hr
Date: 2013-11-04 00:00:00
Title: Uredba Komisije (EU) br. 1087/2013 оd 4. studenoga 2013. o izmjeni Uredbe (EZ) br. 1005/2009 Europskog parlamenta i Vijeća u pogledu izvješćivanja o metil bromidu

5.11.2013   
            
            
               HR
            
            
               Službeni list Europske unije
            
            
               L 293/28
            
         UREDBA KOMISIJE (EU) br. 1087/2013
   оd 4. studenoga 2013.
   o izmjeni Uredbe (EZ) br. 1005/2009 Europskog parlamenta i Vijeća u pogledu izvješćivanja o metil bromidu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1005/2009 Europskog parlamenta i Vijeća od 16. rujna 2009. o tvarima koje oštećuju ozonski sloj (1), a posebno njezin članak 26. stavak 3.,
   budući da:
   
               (1)
            
            
               U skladu s člankom 26. stavkom 1. točkom (a) države članice svake godine dostavljaju izvješće o količini metil bromida odobrenoj za primjene u karanteni i prije otpreme u skladu s člankom 12. stavkom 2. te o količini metil bromida odobrenoj u izvanrednim okolnostima u skladu s člankom 12. stavkom 3.
            
         
               (2)
            
            
               Rok (18. ožujka 2010.) naveden u članku 12. stavku 1. istekao je te se metil bromid više ne smije stavljati na tržište i koristiti u karanteni i prije otpreme. Stoga više nije potrebno zahtijevati od država članica dostavljanje godišnjeg izvješća o metil bromidu odobrenom za primjene u karanteni i prije otpreme u skladu s člankom 12. stavkom 2.
            
         
               (3)
            
            
               Za izdavanje privremenog odobrenja za korištenje metil bromida u izvanrednim okolnostima u skladu s člankom 12. stavkom 3. u svakom pojedinom slučaju potrebna je posebna odluka Komisije. Stoga više nije potrebno zahtijevati od država članica dostavljanje godišnjeg izvješća jer obveza izvješćivanja može biti izravno uključena u svaku posebnu odluku.
            
         
               (4)
            
            
               Stoga članak 26. stavak 1. točku (a) treba brisati.
            
         
               (5)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 25. stavkom 1. Uredbe (EZ) br. 1005/2009,
            
         DONIJELA JE OVU UREDBU:
   Članak 1.
   Članak 26. stavak 1. točka (a) Uredbe (EZ) br. 1005/2009 briše se.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 286, 31.10.2009., str. 1.